Na temelju članka 35. Zakona o tržištu rada (Narodne novine, broj: 118/18., 32/20.,18/22.,156/23 i 152/24), u okviru Mjera aktivne politike zapošljavanja iz nadležnosti Hrvatskog zavoda za zapošljavanje - Javnog rada, pročelnica Upravnog odjela za komunalne djelatnosti i gospodarenje Grada Požege, dana 26. ožujka  2025. godine, objavljuje sljedeći

**J A V N I P O Z I V**

**o zasnivanju radnog odnosa na određeno vrijeme radi provedbe javnih radova iz paketa mjera Hrvatskog zavoda za zapošljavanje**

Naziv radnog mjesta: radnik na revitalizaciji javnih površina.

Riječi i pojmovi u ovom Javnom pozivu koji imaju rodno značenje, odnose se jednako na muški i ženski rod, neovisno u kojem rodu su navedeni.

Broj izvršitelja: jedanaest.

Razina obrazovanja:

* osobe bez obrazovanja (bez kvalifikacije),
* završena osnovna škola,
* završena srednja škola u trajanju tri ili četiri godine

Prijevoz: trošak prijevoza plaća se u cijelosti.

Radno iskustvo: radno iskustvo nije potrebno

Mjesto rada: područje Grada Požege.

Opis poslova: Uređenje javnih površina na području Grada Požege i prigradskih naselja odnosno obavljanje poslova ručnog čišćenja, uklanjanje korova, trave i druge vegetacije kao i bojanje sprava na igralištima.

Na ovaj Javni poziv mogu se prijaviti nezaposlene osobe koje ispunjavaju uvjete propisane Mjerom javnog rada Hrvatskog zavoda za zapošljavanje.

Osobe u nepovoljnom položaju na tržištu rada, bez obzira na duljinu prijave u Evidenciji:

* roditelji sa četvero i više malodobne djece, roditelji djece s teškoćama u razvoju, roditelji djece oboljele od malignih bolesti, roditelji udovci i roditelji djeteta bez upisanog drugog roditelja, osobe s invaliditetom, žrtve trgovanja ljudima, žrtve obiteljskog nasilja, azilant i stranac pod supsidijarnom, odnosno privremenom zaštitom kao i članovi njegove obitelji, liječeni ovisnici o drogama, povratnici s odsluženja zatvorske kazne unazad šest mjeseci od dana podnošenja zahtjeva, osobe uključene i probaciju, pripadnici romske nacionalne manjine, beskućnici, hrvatski povratnici/useljenici iz hrvatskog iseljeništva;
* korisnici zajamčene minimalne naknade sukladno važećem Zakonu o socijalnoj skrbi,  prijavljeni u evidenciju
* osobe prijavljene u Evidenciju dulje od 24 mjeseca

Osobe koje se prijavljuju na ovaj Javni poziv obvezne su priložiti:

* pisanu zamolbu
* dokaz o stručnoj spremi (presliku svjedodžbe)
* potvrdu (uvjerenje) o vremenu prijave u evidenciji Hrvatskog zavoda za zapošljavanje
* osobe koje ostvaruju pravo na prijavu na ovaj Javni poziv bez obzira na duljinu prijave u evidenciju nezaposlenih osoba Hrvatskog zavoda za zapošljavanje, trebaju uz gore navedeno, podnijeti i odgovarajući dokaz o svom statusu na koji se pozivaju.

**Napomena: Preslike traženih priloga ne moraju biti ovjerene. Uvid u originalne dokumente za**

**izabrane kandidate izvršit će se prije zaključivanja ugovora o radu.**

Na ovaj Javni poziv mogu se javiti osobe oba spola.

Pisane zamolbe na Javni poziv, sa traženim prilozima, dostavljaju se u roku **osam** dana od dana objave Javnog poziva na službenim internetskim stranicama Hrvatskog zavoda za zapošljavanje, Područnoj službi Požega, preporučeno poštom ili osobno, na adresu: Grad Požega, Trg Sv. Trojstva 1, 34000 Požega, s naznakom: „PRIJAVA NA JAVNI POZIV - JAVNI RAD 2025“.

Nepotpune i nepravodobne prijave neće se razmatrati.

O rezultatima Javnog poziva kandidati će biti obaviješteni u zakonskom roku.

Detalji o uvjetima javnog rada i ciljanim skupinama dostupni su na: <https://mjere.hr/katalog-mjera/javni-rad/>, a sve dodatne obavijesti mogu se dobiti na tel. br. 034/311-329.

Ovaj će se Javni poziv objaviti na službenim internetskim stranicama Hrvatskog zavoda za zapošljavanje, te na službenoj internetskoj stranici Grada Požege (www.pozega.hr) i na oglasnoj ploči Grada Požege.

PROČELNICA

Jelena Vidović, dipl.oec. v.r.